പാഹ്ലവി ഭാഷ

പാഹ്ലവി അല്ലെങ്കിൽ മദ്ധ്യ പേർഷ്യൻ ഭാഷ, ഒരു പാശ്ചാത്യ മദ്ധ്യ ഇറാനിയൻ ഭാഷയാണ്. ഇത് സസ്സാനിദ് കാലഘട്ടത്തിലെ പ്രധാന സാഹിത്യ ഭാഷയായിരുന്നു. പാർസിക് അല്ലെങ്കിൽ പാർസിഗ് എന്ന പേരിലും ഇത് അറിയപ്പെടുന്നു. ആധുനിക പേർഷ്യൻ ഭാഷ ഇതിൽ നിന്ന് പരിണമിച്ച് ഉണ്ടായതാണ്. ഇറാൻ, അഫാഗാനിസ്താൻ (ദരി), താജിക്കിസ്താൻ (താജിക്) എന്നിവിടങ്ങളിലെ ഔദ്യോഗിക ഭാഷ ആധുനിക പേർഷ്യന്റെ അവാന്തരരൂപങ്ങളാണ്.

ഭാഷാ പരിണാമം
ഇറാനിയൻ ഭാഷകളുടെ വർഗ്ഗീകരണത്തിൽ, ബിസി നാലാം നൂറ്റാണ്ടിലെ അക്കീമെനിദ് സാമ്രാജ്യത്തിന്റെ പതനം മുതൽ ഏഴാം നൂറ്റാണ്ടിലെ സസ്സാനിദ് സാമ്രാജ്യത്തിന്റെ പതനം വരെ ഇറാനിൽ സാധാരണമായിരുന്ന ഭാഷകൾ മധ്യകാല വിഭാഗത്തിൽ ഉൾപ്പെടുത്തപ്പെട്ടിരിക്കുന്നു.

പ്രാചീന പേർഷ്യൻ, അവെസ്തൻ എന്നീ ഭാഷകൾ പുരാതനകാല ഇറാനിയൻ ഭാഷകളുടെ ഗണത്തിൽ ഉൾപ്പെടുന്നു. വാക്കുകളിൽ മാറ്റങ്ങൾ വരുത്തി വാചകത്തിന്റെ അർത്ഥം പ്രകടമാക്കുന്ന ഭാഷകളാണവ (). എന്നാൽ മദ്ധ്യകാല ഇറാനിയൻ ഭാഷകൾ ഈ സ്വഭാവ സവിശേഷതയിൽ നിന്ന് മാറി പകരം സഹായ പദങ്ങളുടെയും പദക്രമത്തിന്റെയും സഹായത്തോടെ അർത്ഥം പ്രകടമാക്കുന്ന ഭാഷകളാണ് ().

അവലംബം
വർഗ്ഗം:ഇറാനിയൻ ഭാഷകൾ